नबी के बताए रास्ते पर चलने का आह्वान
बूंदी. जश्नेईद मिलादुन्नबी पर मोरड़ी पाड़ा स्थित मदरसा दरसूल इस्लाम के पास जलसा हुआ। रात 8.30 बजे शुरू हुआ कार्यक्रम 2 बजे तक चला। कार्यक्रम की शुरुआत हाफिज हलीम ने कुरआन की तिलावत से की। मुख्य अतिथि हजरत अनस रजा खान ने नबी के बताए रास्ते पर चलने का आह्वान किया। मौलाना शाहिद रजा ने तकरीर पेश करते हुए मोहम्मद साहब के जीवन पर प्रकाश डाला। फैजान अख्तर, उस्मान मंजरी, हाफिज कारी जुबैर आलम ने नात शरीफ पढ़ी। इस मौके पर शहर वक्फ कमेटी सदर मौलाना असलम, शिफाउल हक, मोहम्मद आमीन, जहुर कादरी, मेहबूब शेरवानी, नासिर, शब्बीर, इस्माइल, अबरार सभी मस्जिदों के इमाम मौजूद थे।
hin_Deva hin_Deva